stanford-oval/wikipedia huggingface dataset:
William Edward Boeing
Lentoliikenteen alku

Ensimmäisen maailmansodan jälkeen Boeing piti yrityksensä pystyssä tekemällä huonekaluja ja pikaveneitä, joille oli runsaasti kysyntää kieltolain aikana. Yhdysvaltain armeijan ja laivaston hankinnat nostivat yrityksen kannattavuutta vuonna 1921. Vuonna 1925 Yhdysvaltain postilaitos luopui Kongressin päätöksellä lentopostin kuljetuksesta. Samalla hyväksyttiin laki siitä, että yksityiset yritykset voisivat hoitaa postin kuljetuksen. Tämä teki kaupallisesta lentotoiminnasta kannattavaa. Lentopostin kuljetussopimukset tekivät matkustajakoneiden rakentamisesta järkevää, ja Eddie Hubbard sai vakuutettua William Boeingin siitä, että Boeing Airplane Companyn olisi viisasta hankkia lupa lentopostin kuljetukseen ja rakentaa sitä varten omia koneita. Vuoteen 1928 mennessä Boeing Air Transportin hallussa oli 30 % lentopostin ja matkustajien kuljetuksesta Yhdysvalloissa.
Vuonna 1929 Boeing hyväksyi tarjouksen Boeing Airplane Companyn yhdistämisestä moottorivalmistaja Pratt & Whitneyn kanssa. Syntyi United Aircraft & Transport Corporation, ja Boeingista tuli sen hallituksen puheenjohtaja. Boeing Air Transport puolestaan yhdistyi United Air Linesiin.
Vetäytyminen ilmailualalta

Vuonna 1930 Yhdysvaltain Postilaitoksen johtaja Walter Brown sovelsi uutta lainsäädäntöä lentopostisopimuksiin. Tämä johti siihen, että vuoteen 1933 mennessä Yhdysvaltain ilmailua hallitsi neljä valtavaa holding-yhtiötä kartellin tapaan. Yksi näistä yrityksistä oli Boeingin United Aircraft and Transport. Suurin osa maailmasta kärsi vuonna 1929 alkaneesta maailmanlaajuisesta talouslamasta, mutta suuret ilmailualan yhtiöt kukoistivat, mikä herätti suuttumusta. Presidentti Franklin D. Roosevelt päätti Postilaitoksen johtajan Jim Farleyn vastalauseista huolimatta peruuttaa kaikki lentopostisopimukset ja luovuttaa lentopostin jakelun Yhdysvaltain ilmavoimille vuonna 1934.
Ensimmäisten viiden viikon aikana kuoli 12 kokematonta ja huonosti koulutettua armeijan lentäjää. Syntyi valtava kuohunta, ja William Boeing joutui senaatin tutkintakomitean kuulusteluihin, jossa häntä vastaan hyökättiin. Vaikka tutkimuksissa kävi ilmi, etteivät lentoyhtiön johtajat tai Brown olleet syyllistyneet väärinkäytöksiin, kongressi hyväksyi lain, jolla kiellettiin lentokonevalmistajia omistamasta lentoyhtiöitä tai toimimasta niiden johdossa.
United Aircraft & Transport jaettiin kolmeen osaan: United Aircraftiin, United Air Linesiin ja Boeing Aircraft Companyyn. William Boeing myi kaikki omistamansa United Aircraft & Transportation Corporationin osakkeensa, eikä enää osallistunut perustamansa yhtiön toimintaan. Hän sai samana vuonna Daniel Guggenheim -mitalin merkittävistä saavutuksistaan ilmailualalla.
Loppuelämä

William Boeing siirtyi tämän jälkeen muihin liiketoimiin, kiinteistöalalle, pankkitoimintaan sekä hevoskasvatukseen ja -kilpailuihin. Kilparatsastuksen lisäksi Boeing harrasti golfia, kalastusta ja purjehtimista.
Boeing tuki hyväntekeväisyysjärjestöjä, joista yksi ylläpiti lasten ortopedista sairaalaa Seattlessa. Laman aikana yli 90 prosenttia sairaalan tarjoamasta hoidosta oli ilmaista. Boeing rahoitti tappiota tuottavaa sairaalaa ja lahjoitti myöhemmin Highlandsin kotinsa sairaalalle.
Vuonna 1942 Boeingit ostivat Washingtonin Fall Cityn luoteispuolelta kiinteistön, jolle he rakensivat 650 hehtaarin kokoisen Aldarra-farmin hevosten kasvatusta varten. Molemmat Boeingin poikapuolet siirtyivät lentokoneteollisuuden palvelukseen ja poika William E. Boeing Jr. kiinteistöalalle. Vuonna 1947 Washington State College myönsi Boeingille kunniatohtorin arvonimen.
William Boeing kuoli sydänkohtaukseen Taconite-aluksellaan 28. syyskuuta 1956 pitkällisen sairauden jälkeen.
Kvassi

Kvassia purkin mallisessa tuopissa.
Kvassinmyyjä Kiovan H’reštšatyk-kadulla
Kvassi (ven. квас, kvas) on perinteinen, läheisesti kotikaljaa muistuttava juoma. Sen tekemiseen käytetään viljaa, yleensä ruista, mutta myös vehnää tai ohraa ja ruisleipää. Sen alkoholipitoisuus on melko matala, yleensä 0,05–1,44 prosenttia, minkä vuoksi kvassia ei Venäjällä luokitella alkoholijuomaksi. Nykyään panimot saattavat tehdä sitä perinteisellä reseptillä mutta käyttää sen jopa 5 prosenttiseksi. Suomessa kvassia myydään nykyisin A. Le Coq -tuotemerkillä. Itäsuomalaisessa juomaperinteessä kvassi tunnetaan nimellä taari.
Kvassin levinneisyys

Kvassia juodaan erityisesti Venäjällä, Baltian maissa, Valko-Venäjällä, Ukrainassa ja Puolassa sekä monissa muissa entisissä ns. Itäblokin maissa, joiden kaupungeissa on varsinkin kesäisin kadulla kvassin myyjiä. Suomessa kvassia myydään nykyisin A. Le Coq -tuotemerkillä.
Valmistus

Kvassin valmistus alkaa paahtamalla leipäviipaleet uunissa, minkä jälkeen leivät laitetaan astiaan ja niiden pinta peitetään vedellä. Sen jälkeen siihen laitetaan hiivaa ja sitä käytetään noin vuorokauden ajan, jonka jälkeen se pullotetaan. Sitä saatetaan myös maustaa rusinoilla, yrteillä ja mausteilla, kuten mintulla. Resepteissä, samoin kuin alkoholipitoisuudessakin, on paljon vaihtelua. Nykyään panimot saattavat tehdä sitä perinteisellä reseptillä, mutta käyttää sen viisiprosenttiseksi.
Historia

Kvassia on valmistettu yli tuhat vuotta. Se mainitaan ensimmäisen kerran kronikoissa vuonna 989. Vastaavaa juomaa on tehty jo muinaisessa Egyptissä, Kreikassa ja Babyloniassa. Saman kaltaisia perinnejuomia on tehty muuallakin maailmassa esimerkiksi chicha (Etelä-Amerikasta), ibwatu (Zambia) ja pulque (Meksiko). Tarun mukaan sen olisi keksinyt viljelijä jonka vilja kastui ja se alkoi orastaa. Hän yritti jauhamalla pelastaa sen, mutta se ei kuitenkaan soveltunut leivän tekemiseen ja hän kaatoi sen päälle vettä ja käytti siitä ensimmäisen kvassin. Samalla hän tuli keksineeksi maltaat.
Venäläiset ovat uskoneet jo muinoin että kvassilla on parantavia ja terveyttä edistäviä ominaisuuksia. Vuonna 1913 venäläiset tutkijat osoittivat että pilkkukuumetta aiheuttavat bakteerit kuolevat kvassissa. Käymisprosessi laskee veden pH:ta niin paljon että haitalliset bakteerit eivät kykene elämään siinä ja siten juomakelvottomastakin vedestä on saatu juotavaa.
Kun Pietari Suuri alkoi länsimaistamaan Venäjää 1700-luvun alkupuolella kiinnostus kvassiin väheni. Se koki nousun kun Neuvostoliiton aikana sitä ryhdyttiin tuottamaan suuremmassa mittakaavassa ja kaduilla alkoi kiertämään autoja joista myytiin kvassia.
Venäjällä on kvassista tehty perinteisesti kesäisin kaljakeittoa eli okroškaa, joka syödään kylmänä. Siihen on laitettu vihannesten lisäksi lihaa, makkaraa tai kalaa. Reseptejä on lukuisia. Venäjällä myydään nykyisin valmiiksi pilkottuja vihanneksia ja kvassia, jotka ovat tarkoitettuja okroškaan.
Aiheesta muualla

Kuvia tai muita tiedostoja aiheesta Kvassi Wikimedia Commonsissa
10.12.2018: Leipäkalja eli kvassi Leivän juurella -blogi. Viitattu 24.7.2020.
Kvassi – venäläinen kotikalja Ruokatuokio -blogi. Viitattu 24.7.2020.
Okroškaa ja smetanaa.
Yoel (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Yoel Rodríguez Oterino
Syntymäaika: 28. elokuuta 1988 (ikä 36)
Syntymäpaikka: Vigo, Espanja
Pelipaikka: maalivahti
Pituus: 186 senttimetriä
Seura
Seura: Eibar
Pelinumero: 1
Junioriseurat
1999–2006: Celta
Seurat
| Vuodet | Seura | O | (M) |
| 2006–2009 | Celta B | 66 | (0) |
| 2009–2015 | Celta | 78 | (0) |
| 2012–2013 | → Lugo (laina) | 33 | (0) |
| 2014–2015 | → Valencia (laina) | 2 | (0) |
| 2015– | Valencia | 0 | (0) |
| 2015–2016 | → Rayo Vallecano (laina) | 9 | (0) |
| 2016– | → Eibar (laina) | 11 | (0) |
 Seurajoukkueuran tilastot kattavat vain kansalliset sarjat, päivitetty 13. huhtikuuta 2016.
Yoel Rodríguez Oterino eli Yoel (s. 28. elokuuta 1988 Vigo, Espanja)  on espanjalainen jalkapallomaalivahti. Hän edustaa Espanjan Primera Divisiónissa pelaavaa Eibaria.
Seurajoukkueura

Yoel on kotikaupunkinsa jalkapalloseura Celta Vigon junioriakatemian kasvatti. Hänet nostettiin ensimmäistä kertaa edustusjoukkueeseen kaudella 2009–2010. Kaudella 2011–2012 hän nousi joukkueen ykkösmaalivahdiksi ja pelasi yhteensä 25 sarjaottelua, kun galicialaisseura palasi kauden päätteeksi maan pääsarjaan Primera Divisióniin viiden vuoden tauon jälkeen.
Seuraavaksi kaudeksi 2012–2013 hänet kuitenkin lainattiin naapuriseura Lugoon. Kaudeksi 2013–2014 Yoel palasi takaisin kasvattajaseuraansa ja pelasi ensimmäisen ottelunsa 19. elokuuta 2013 maan pääsarjassa.
31. heinäkuuta 2014 Yoel siirtyi Valenciaan kauden kestävällä lainasopimuksella, jonka jälkeen joukkueella on mahdollisuus tehdä siirrosta pysyvä.
Aiheesta muualla

Yoelin tilastot BDFutbol-sivustolla (englanniksi)
World Wide Web

Tämä CERNissä sijaitseva NeXT-työasema oli Tim Berners-Leen käyttämä maailman ensimmäinen web-palvelin.
World Wide Web tai WWW on Internet-verkossa toimiva hajautettu hypertekstijärjestelmä. Hypertekstiä luetaan verkkoselaimella, joka hakee verkkosivuiksi kutsuttuja dokumentteja web-palvelimilta ja esittää niitä käyttäjälle piirtämällä ne näytölle. Hyperteksti sisältää hyperlinkkejä toisiin dokumentteihin. Informaatiota voi siirtää myös toiseen suuntaan lähettämällä web-palvelimelle. Linkkien seuraamista tai sivujen lataamista selaimeen kutsutaan surffaamiseksi.
World Wide Web on vain yksi Internetin palvelumuodoista. Muita palvelumuotoja ovat esimerkiksi sähköposti, keskusteluryhmät, tiedostojen siirto (esim. FTP-protokolla) tai suoratoisto. WWW perustuu HTTP-protokollaan ja sivut yleisesti käyttävät HTML-merkintäkieltä.
Suositukset

Webin toiminnan kannalta keskeisimpiä teknisiä standardeja tai suosituksia ovat
URL, web-sivujen osoitekäytäntö
HTTP, hypertekstin siirtoprotokolla
HTML, hypertekstin merkintäkieli
CSS, sivun ulkoasun määrittelykieli.
Standardisointia hoitaa World Wide Web Consortium (W3C), jonka johdossa on WWW:n kehittäjä Tim Berners-Lee.
Aiheesta muualla

Kuvia tai muita tiedostoja aiheesta World Wide Web Wikimedia Commonsissa
Maailman ensimmäinen verkkosivu
Kuuban vaakuna

Kuuban vaakuna
Kuuban vaakuna on Kuuban tunnus lipun, moton ja kansallislaulun ohella. Se hyväksyttiin maan vaakunaksi 24. huhtikuuta 1906. Siinä on vitsakimpun päällä kolmeen osaan jaettu kilpi. Ylimmässä osassa on avaimen muodossa kuvattu Kuuba Uuden ja Vanhan Maailman välissä (La Llave del Nuevo Mundo). Alemmassa osassa alhaalla olevat siniset raidat symboloivat Kuuban kolmea historiallista maakuntaa (jotka olivat Central, Occidental ja Oriental) ja oikeassa osassa alhaalla on palmu, maan hedelmällisyyden symboli. Vaakunan oikealla puolella on laakeripuun oksa ja tammen oksa vasemmalla puolella. Vaakunan yllä vitsakimpun päällä on punainen fryygialaismyssy, perinteinen vapauden symboli. Fryygialaismyssyssä oleva pentagrammi symboloi maan itsenäisyyttä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pohjois-Amerikan vaakunat
| --- | --- |
Vaakunat:   Antigua ja Barbuda  Bahama  Barbados  Belize  Costa Rica  Dominica  Dominikaaninen tasavalta  El Salvador  Grenada  Guatemala  Haiti  Honduras  Jamaika  Kanada  Kuuba  Meksiko  Nicaragua  Panama  Saint Kitts ja Nevis  Saint Lucia  Saint Vincent ja Grenadiinit  Trinidad ja Tobago  Yhdysvallat 
Epäitsenäiset alueet:   Anguilla  Aruba  Bermuda  Brittiläiset Neitsytsaaret  Caymansaaret  Curaçao  Grönlanti  Martinique  Montserrat  Puerto Rico  Sint Maarten  Turks- ja Caicossaaret  Yhdysvaltain Neitsytsaaret
Yeovil Town FC

Yeovil Town Football Club on englantilainen, 1890-luvulla perustettu jalkapalloseura Yeovilista, Somersetista. Joukkue pelaa kaudella 2021–2022 Englannin Kansallisliigassa, maan viidenneksi ylimmällä sarjatasolla, jonne se putosi keväällä 2019. Englannin liigassa se on pelannut vuodesta 2003 lähtien. Kauden 2013–2014 se pelasi Englannin toiseksi korkeimmalla sarjaportaalla, mestaruussarjassa.
Joukkue pelaa kotiottelunsa Huish Parkissa ja kotiasu on väriltään vihreä/valkoraidallinen. Lempinimi on "The Glovers".
Historia

Seura perustettiin vuonna 1890 jolloin nimeksi tuli Yeovil Football Club. Vuonna 1895 seuran uudeksi nimeksi tuli Yeovil Casuals FC ja vuonna 1907 Yeovil Town FC. Vuonna 1915 seura yhdistyi Petters Unitedin kanssa ja uuden seuran nimeksi tuli Yeovil and Petters United. Toisen maailmansodan jälkeen seura palasi käyttämään edellistä nimeä, Yeovil Town FC.
Yeovil eteni vuoden 1949 FA Cupissa viidennelle kierrokselle kukistettuaan Sunderlandin 2–1. Se voitti Eteläisen liigan mestaruuden kolme kertaa vuosina 1955–1973. Se kuului uuden sarjan, konferenssin, perustajajäseniin 1979. Seura putosi 1985 Isthmian Leagueen, jonka mestaruuden voitti 1988 palaten konferenssiin. Se putosi Isthmian Leagueen uudelleen 1990-luvun puolivälissä, mutta voitti sarjan mestaruuden 1997.
Yeovil voitti FA Trophyn 2002. Seuraavalla kaudella se voitti konferenssin mestaruuden 17 pisteen erolla kakkoseen ja nousi Englannin liigaan. Keväällä 2005 Yeovil voitti kakkosliigan mestaruuden, ja pelasi seuraavat kahdeksan kautta ykkösliigassa. Toukokuussa 2013 se voitti nousukarsintafinaalissa Brentfordin 2–1 nousten ensimmäisen kerran toiseksi korkeimmalle sarjatasolle, mestaruussarjaan. Yhden mestaruussarjassa pelatun kauden jälkeen Yeovil palasi ykkösliigaan. Se jäi kaudella 2013–2014 mestaruussarjan viimeiseksi kerättyään 46:ssa ottelussa 37 pistettä (8 voittoa, 13 tasapeliä ja 25 tappiota).
Aiheesta muualla

Yeovil Town FC
Kuuban peso

| Kuuban peso |
| --- | --- |
ISO 4217 -koodi:  CUP
Symboli:  $
Käyttäjät:   Kuuba
Jaettava yksikkö:  centavo
Kuuban peso (esp. peso cubano) Kuuban virallinen rahayksikkö, vaikkakin jotkin yksityiset yritykset (mm. ravintolat ja baarit) ottavat vastaan Yhdysvaltain dollareita ja euroja. Muita valuuttoja ei voi vaihtaa Kuuban pesoiksi maan ulkopuolella. Kuuban peso jakaantuu sataan centavoon.
Vuoteen 2021 asti Kuubassa oli erillinen vaihdettava valuutta, Kuuban vaihdettava peso.
Kuuban vaihdettava peso

Kuuban vaihdettava peso (esp. peso cubano convertible, joskus CUC), oli toinen Kuubassa käytössä olevista virallisista valuutoista. Toinen, ja ainoa nykyinen, on Kuuban peso. Se oli käytössä vuodesta 1994, jolloin se vastasi yhtä Yhdysvaltain dollaria. 8. marraskuuta 2004 lähtien dollaria ei enää hyväksytty viralliseksi valuutaksi Kuubassa, jolloin vaihdettavasta pesosta tuli Kuubassa monin paikoin ainoa käytetty valuutta.
Vaihdettava peso poistettiin käytöstä vuonna 2021, jolloin Kuuba myös devalvoi pesonsa ensimmäisen kerran sitten 1959. Yhdysvaltain dollarin vaihtosuhteeksi asetettiin 24 pesoa 1 dollariin.
ISO 4217 ei sisällä valuuttakoodia vaihdettavalle pesolle, joten usein käytetty CUC on epävirallinen.
Lauri Leppihalme

Lauri Filippus Leppihalme (8. maaliskuuta 1907 Ikaalinen – 11. toukokuuta 1979 Jämijärvi) oli suomalainen poliitikko. Leppihalme toimi Maalaisliiton kansanedustajana vuosina 1948–1951 edustaen Turun läänin pohjoista vaalipiiriä. Kunnallispolitiikassa Leppihalme toimi Jämijärven kunnanvaltuuston ja kunnanhallituksen puheenjohtajana. Leppihalme toimi vuonna 1950 presidentin valitsijamiehenä.
Leppihalme valmistui maanviljelyskoulusta vuonna 1926 ja pienviljelysneuvojaopistosta vuonna 1931. Politiikan ulkopuolella Leppihalme toimi maataloustyönjohtajana Savossa, Karjalassa ja Uudellamaalla 1927–1929, maatalouskerhoneuvojana ja partiojohtajana Jämijärvellä 1932–1935, Satakunnan maanviljelysseuran maatalousneuvojana 1935–1951 ja järjestökonsulenttina 1951–1972.
Yeppoon

| Yeppoon |
| --- | --- |

Valtio:  Australia
Osavaltio:  Queensland
Perustettu:  1872
Pinta-ala:  
 – Kokonaispinta-ala:  39,7 km²
Korkeus:  30 m
Väkiluku (2016):  16 351
 – Väestötiheys:  412 as./km²
Infobox OKVirheellinen NIMI-arvo: 
Yeppoon on kaupunki Australiassa, Queenslandin osavaltiossa. Kaupungissa oli 16 351 asukasta vuoden 2016 väestönlaskennassa, ja se sijaitsee 700 kilometriä Brisbanesta pohjoiseen. Kaupungissa tärkeitä elikeinoja ovat esimerkiksi kalastus, puutavaran valmistus ja maatalous. Se on myös suosittu turistikohde. Iso valliriutta sijaitsee sen lähistössä ja alueella on runsaasti lintuja. Kaupungin asukkaista noin 19 prosenttia on alle 14-vuotiaita, ja noin 19 prosenttia on yli 65-vuotiaita.
Ilmasto

Yeppoonissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 1 167 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 17 °C. Sateisin kuukausi on helmikuu, jolloin sataa keskimäärin noin 201 millimetriä. Syyskuu puolestaan on kuivin kuukausi. Silloin keskimääräinen sadanta on 21 millimetriä.
Aiheesta muualla

Kuvia tai muita tiedostoja aiheesta Yeppoon Wikimedia Commonsissa
Yläjärvi (Korpiselkä)

Yläjärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Yläjärvi sijaitsi Suojoen vesistön latvaosiin kuuluvan Yläjärven eteläpuolella lähes 40 kilometriä Korpiselän kirkonkylästä itään.  Yläjärven naapurikyliä olivat Keskijärvi idässä, Kitilänselkä etelässä ja Haukivaara lännessä. Yläjärveltä johti kylätie Kitilänselän kautta Ägläjärvelle, jossa se yhtyi Korpiselän kirkonkylästä Suojärvelle vievään maantiehen. Yläjärvellä sijaitsi hautausmaa.
Yläjärveä alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin.
Talvisodan päättäneessä Moskovan rauhassa vuonna 1940 Yläjärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.
Laboratorio

Biokemian laboratorio Kölnin yliopistossa.
Laboratorio on kokeellisiin (tieteellisiin, teknisiin sekä taiteellisiin) tutkimuksiin käytetty tila, sellaisia tutkimuksia tekevä laitos tai osasto tai eräiden korkeakoulujen toimintayksikkö. Sana laboratorio juontaa juurensa keskiaikaisen latinan sanasta labōrātōrium, joka puolestaan tulee sanasta labōrāre, työskennellä.
Laboratoriot luokitellaan Suomessa valtioneuvoston asetuksella neljään eri eristystasoon sen mukaan, miten vaarallisia biologisia tekijöitä niissä käsitellään. Taso neljä on korkein. Eristysmenetelmiä ja -tasoja koskeva Euroopan parlamentin ja neuvoston direktiivi annettiin vuonna 2000. Maailman terveysjärjestö on julkaissut 1980-luvulta lähtien kaikkien valtioiden noudatettaviksi tarkoitettuja bioturvallisuusohjeita, jotka perustuvat neliportaiseen turvallisuusluokitukseen.
Laboratoriohenkilökunnan ammattinimikkeitä

bioanalyytikko eli laboratoriohoitaja
biokemisti
fyysikko
kemisti
laborantti
laboratorioanalyytikko
laboratorioinsinööri
mikrobiologi
sairaalabiologi
sairaalafyysikko
sairaalakemisti
sairaalamikrobiologi
tutkija
tutkimusapulainen
Perinnöllisyystieteilijä Riin Tamm laboratoriotakissa.
Kuubanalmikki

| Kuubanalmikki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Almikit Solenodontidae
Suku::  Solenodon
Laji::  cubanus
Kaksiosainen nimi
 Solenodon cubanus  Peters, 1861 
Synonyymit
 Atopogale cubana 
 Kuubanalmikin levinneisyys
Katso myös
   Kuubanalmikki Wikispeciesissä   Kuubanalmikki Commonsissa 
Infobox OKNimi-testi OK: 
Kuubanalmikki (Solenodon cubanus) on Kuubassa elävä hyönteisiä syövä kissan kokoinen nisäkäs. Se liikkuu lähinnä öisin. Se on nisäkkääksi siitä poikkeuksellinen, että sen sylki on myrkyllistä.
Laji löydettiin 1861, ja sen jälkeen on saatu kiinni vain 36 yksilöä. Vuonna 1970 lajin luultiin kuolleen sukupuuttoon, mutta vuosina 1999 ja 2003 on jälleen nähty yksi almikki. Lajia nähdään harvoin, koska se saalistaa öisin ja elää lähinnä maan alla.
Almikin uhanalaisuutta lisäävät sen pienet poikueet. Almikit saavat yhdestä kolmeen pentua kerrallaan, ja vain yhden poikueen vuodessa. Ihmisen mukanaan tuomat pedot ovat myös harventaneet almikin kantaa.
Almikkien heimon toinen laji on haitinalmikki (Solenodon paradoxus)
Lars Rasmussen

Lars Rasmussen voi viitata
Lars Løkke Rasmussen, Tanskan pääministeri.
Lars Eilstrup Rasmussen, tanskalaissyntyinen ohjelmoija, Google Maps- ja Google Wave -ohjelmistojen kehittäjä.
Lars Rasmussen, tanskalainen käsipalloilija ja maailmanmestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lars Rasmussen”, voi hakea sivunnimihaulla, laajalla sivunnimihaulla tai tekstihaulla.
Yläjärvi (Pyhäjärvi Vpl)

| Yläjärvi Gusinoje |
| --- | --- |
Valtiot:  Venäjä
Paikkakunta:  Sakkola
Koordinaatit:  60°46′46″N, 30°26′30″E
Mittaustietoja
Pinnankorkeus:  26 m
Pinta-ala:  6 km²
Valuma-alue:  30 km²
 fiYläjärvi (Pyhäjärvi Vpl) 
Yläjärvi (ven. озеро Гусиное) on järvi entisen Vpl Pyhäjärven kunnan alueella, Karjalankannaksella. Järvi on pohjois-eteläsuuntainen, n. 2–4 kilometriä leveä ja n. 10 kilometriä pitkä järvi. Yläjärvi laskee vetensä sen länsipuolella olevaan Pyhäjärveen. Yläjärven rannalla sijaitsi pieni Yläjärven kylä. Nykyisin sen länsirannalla on venäläistä kesämökkiasutusta.[lähde? ]
Lars Reinius

Lars Reinius (26. heinäkuuta 1919 Tampere – 16. tammikuuta 2012 Kauniainen) oli suomalainen elintarvikehygienian professori, joka kehitti eläinlääkärikoulutusta ja osallistui aktiivisesti alan yhteiskunnalliseen keskusteluun.
Reinius valmistui eläinlääketieteen lisensiaatiksi 1947 Ruotsin kuninkaallisesta eläinlääkärikoulusta ja väitteli tohtoriksi 1953. Hänestä tuli 1961 Suomen ensimmäinen elintarvikehygienian professori, ja hän perusti oppiaineen, käynnisti elintarvikehygienian opetuksen ja tutkimuksen. Hän toimi Eläinlääketieteellisen korkeakoulun rehtorina vuosina 1966–1969, jolloin hän kehitti alan koulutusta näkyvästi.
Uransa aikana Reinius oli aktiivinen yhteiskunnallinen keskustelija. Hän toi esiin elintarvikehygienian ongelmia ja esitti niihin ratkaisuja. Muun muassa elintarvikkeiden sisältämien radioaktiivisten aineiden säteilymittauksten tekemiseen ryhdyttiin hänen aloitteestaan. Vuonna 1970 Reinius siirtyi Yhdistyneiden kansakuntien elintarvike- ja maatalousjärjestön palvelukseen ja vuonna 1972 Maailman terveysjärjestön palvelukseen tieteelliseksi asiantuntijaksi. Hän jäi eläkkeelle 1984.
Kuirinlampi (Luumäki)

| Kuirinlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°01′37″N, 27°14′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Vehkojaan 
Järvinumero:  14.193.1.006
Mittaustietoja
Pinnankorkeus:  113,4 m  
Pituus:  130 m  
Leveys:  80 m  
Rantaviiva:  0,418 km  
Pinta-ala:  0,639 ha  
Saaria:  ei saaria 
 fiKuirinlampi 
Kuirinlampi  on Etelä-Karjalassa Luumäellä Hermusen kylän lähellä sijaitseva lampi.
Maantietoa

Lammen pinta-ala on 0,6 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 113,4 metriä mpy.